ส.อ.ท.เผยยอดส่งออกรถยนต์ ม.ค.59 เพิ่มขึ้น 1.38% มาที่ 93,714 คัน
ส.อ.ท.เผยยอดส่งออกรถยนต์ ม.ค.59 เพิ่มขึ้น 1.38% มาที่ 93,714 คัน
17 ก.พ. 2559

นายสุรพงษ์ ไพสิฐพัฒนพงษ์ รองประธานและโฆษกกลุ่มอุตสาหกรรมยานยนต์ สภาอุตสาหกรรมแห่งประเทศไทย(ส.อ.ท.) เปิดเผยว่า เดือน ม.ค.59 ส่งออกรถยนต์สำเร็จรูปได้ 93,714 คัน เพิ่มขึ้น 1.38% จากเดือน ม.ค.58 คิดเป็นมูลค่าการส่งออกรถยนต์ 50,582.23 ล้านบาท เพิ่มขึ้น 22.92% จากเดือน ม.ค.58 เนื่องจากการส่งออกรถยนต์ PPV เพิ่มขึ้นถึง 123.9%
ขณะที่จำนวนรถยนต์ทั้งหมดที่ผลิตได้ในเดือน ม.ค.59 มีทั้งสิ้น 147,651 คัน ลดลง 11.67% จากเดือน ม.ค.58 และลดลง 3.3% จากเดือน ธ.ค.58 โดยแบ่งเป็นการผลิตเพื่อส่งออก จำนวน 100,616 คัน คิดเป็น 68.14% ของยอดการผลิตทั้งหมด และเป็นการผลิตเพื่อจำหน่ายในประเทศ จำนวน 47,035 คัน คิดเป็น 31.86% ของยอดการผลิตทั้งหมด
ส่วนยอดขายรถยนต์ภายในประเทศของเดือน ม.ค.59 มีจำนวนทั้งสิ้น 51,715 คัน ลดลง 13.4% จากเดือน ม.ค.58 และลดลง 49.03% จากเดือน ธ.ค.58 เนื่องจากเศรษฐกิจโลกและเศรษฐกิจภายในประเทศยังไม่ฟื้นตัว ราคาสินค้าเกษตรยังคงทรงตัวอยู่ในระดับต่ำ การลงทุนของภาคเอกชนชะลอตัว ประกอบกับลูกค้าบางส่วนได้ตัดสินใจซื้อรถยนต์ในช่วงปลายปีที่แล้วก่อนปรับราคาขึ้นตามโครงสร้างภาษีสรรพสามิตรถยนต์ใหม่